Държавен вестник, бр. 38, 2021 г., стр. 129

БРОЙ  38	
Д Ъ Р Ж А В Е Н  В Е С Т Н И К 	
СТР.  129  
202 
12.3     Описват се мерките, които изискват действие от страна на оператора за заобикаляне 
или смекчаване на ефектите от предполагаемата неизправност.    Възможността и ефектът 
от грешката на оператора се вземат предвид, ако коригиращото действие или стартирането 
на резервните системи изисква действие от страна на оператора, когато се оценяват 
средствата за елиминиране на локалните ефекти от неизправностите. 
 
12.4     Следва да се отбележи, че коригиращите реакции, приемливи за един работен 
режим, може да не са приемливи за друг, напр. резервен системен елемент със значително 
закъснение, който трябва да бъде приведен в действие, като същевременно отговаря на 
работния режим „нормални условия за корабоплаване при пълна скорост“, може да доведе 
до катастрофален ефект в друг работен режим, напр. „максимално допустима 
експлоатационна скорост в води с натоварен трафик“. 
 
13        Приложение на концепцията за вероятностите 
 
13.1     Ако не са предвидени коригиращи мерки или резервни системи, както е описано в 
предходните параграфи, като алтернатива вероятността за възникване на неизправност 
трябва да отговаря на следните критерии за приемане: 
 
.1 
режим на неизправност, който има катастрофален ефект, се оценява като 
изключително невероятен; 
 
.2 
режим на неизправност, оценен като изключително малко вероятен, не води 
до по-лоши последици от опасните ефекти; и 
 
.3 
режим на неизправност, оценен като чест или вероятен, не води до по-лоши 
последици от незначителните ефекти. 
 
13.2     Цифровите стойности за различните нива на вероятност са посочени в раздел 3 от 
приложение 3 към настоящия Кодекс.  В зоните, в които няма данни от плавателни съдове 
за определяне на нивото на вероятността от неизправности, могат да се използват други 
източници като: 
 
.1         изпитване в сервиз; или 
 
.2         данни за надеждност, използвани в други зони при сходни експлоатационни 
условия; или 
 
.3         математически модел, ако е приложимо. 
 
14        Документация 
 
14.1     Полезно е анализът на характера и последствията от неизправностите да се 
извършва на работен лист, както е показано в допълнение 2. 
 
14.2     Работният лист се организира така, че първо да показва най-високото системно 
ниво, а след това да се продължи надолу с по-ниските нива на системата. 
 
15        Тестова програма 
 
15.1     Изготвя се тестова програма, за да се потвърдят заключенията от анализа на 
характера и последствията от неизправностите.  Препоръчва се тестовата програма да 
включва всички системи или системни елементи, чиято неизправност би довела до: 
 
.1         значителни или по-тежки ефекти; 
203 
 
.2         ограничена експлоатация; и 
 
.3         всякакви други коригиращи действия. 
 
 
 
За оборудване, при което неизправността не може лесно да се симулира на плавателния 
съд, могат да се използват резултати от други изпитвания за определяне на ефектите и 
влиянието върху системите и плавателния съд. 
 
15.2     Опитите включват също изследвания на: 
 
.1 
разположението на пунктовете за управление, по-специално по отношение на 
относителното разположение на превключвателите и другите устройства за 
управление, за да се гарантира нисък потенциал за непреднамерено и 
неправилно действие на екипажа, особено при извънредни ситуации, и 
осигуряването на блокировки за предотвратяване на непреднамерено 
задействане при важна системна работа; 
 
.2 
наличието и качеството на оперативната документация на плавателния съд, 
по-специално по отношение на контролните списъци преди пътуването.  От 
съществено значение е тези проверки да отчитат всички неоткрити 
неизправности, установени при анализа на неизправностите; и 
 
.3         ефектите от основните режими на неизправност, както са посочени в 
теоретичния анализ. 
 
15.3     Изпитванията за анализ на характера и последствията от неизправностите на борда 
се провеждат в съответствие с разпоредбите, посочени в 5.3, 16.4 и 17.4 от настоящия 
Кодекс, преди плавателният съд да влезе в експлоатация. 
 
16        Доклад от анализа на характера и последствията от неизправностите 
 
Докладът от анализа на характера и последствията от неизправностите представлява 
самостоятелен документ с пълно описание на плавателния съд, неговите системи и техните 
функции, както и предложените експлоатационни и метеорологични условия за режимите 
на неизправност, причините и ефектите, които трябва да се разбират, без да е необходимо 
да се правят препратки към други планове и документи, които не са включени в доклада.   
Допусканията от анализа и блоковите диаграми на системата се включват, когато е 
целесъобразно.   Докладът съдържа резюме на заключенията и препоръките за всяка от 
системите, оценени в анализа на неизправностите в системите и анализа на 
неизправностите в оборудването.  В него се изброяват също всички вероятни 
неизправности и тяхната вероятност за неизправност, където е приложимо, коригиращите 
действия или експлоатационните ограничения за всяка система във всеки от анализираните 
работни режими.  Докладът включва тестовата програма, както и всички други доклади от 
изпитвания и анализи на характера и последствията от неизправностите.